Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
20 ก.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 18.13 จุด (1.1%) ปิดภาคเช้าที่ 1,665.02 จุด ด้วยมูลค่าการซื้อขาย 31,139.87 ล้านบาท
Most Positive Impact : PTT (+4.24 จุด), KBANK (+2.01 จุด), SCB (+1.68 จุด)
Most Negative Impact: CPALL (-0.67 จุด), TMB (-0.52 จุด), HMPRO (-0.13 จุด)
แนวโน้มตลาดบ่าย
ตลาดหุ้นภาคเช้าปรับตัวเพิ่มขึ้นด้วยมูลค่าการซื้อขายที่คึกคักใกล้เคียงกับมูลค่าการซื้อขายเฉลี่ยภาคเช้าตั้งแต่ต้นปี โดยเป็นการปรับตัวเพิ่มขึ้นในกลุ่มพลังงาน(+5.39จุด) ธนาคารพาณิชย์(+4.33จุด) อสังหา(+1.71จุด) ปิโตร(+1.10จุด) และสื่อสาร(+1.10จุด) แต่ตลาดถูกถ่วงเล็กน้อยด้วยกลุ่มพาณิชย์(-0.46จุด)
วันนี้มีรายงานตัวเลขดุลการค้าของไทยประจำเดือน มิ.ย. พบว่าการส่งออกปรับตัวดีขึ้นต่อเนื่อง(ขยายตัว 8.2%) โดยมาจากสินค้าประเภท รถยนต์และส่วนประกอบ ชิ้นส่วนคอมพิวเตอร์ ส่วนตัวเลขการนำเข้าสินค้าอุปโภคบริโภคถือว่าเติบโตขึ้นจากช่วงเดียวกันของปีก่อน แสดงให้เห็นว่าการบริโภคในประเทศมีทิศทางที่ดีขึ้น
หุ้นกลุ่มธนาคารพาณิชย์ขนาดใหญ่ที่ประกาศงบออกมาดีกว่าที่ตลาดคาดได้แก่ BBL SCB KBANK ซึ่งมาจากการเติบโตของสินเชื่อ และ NPL ที่ลดลง
จากปัจจัยบวกต่างๆแสดงให้เห็นว่าเศรษฐกิจในประเทศมีแนวโน้มดีขึ้น คาดว่า SET Index จะขึ้นไปทดสอบบริเวณ 1,660 และ 1,680 จุด ได้ไม่ยาก กลยุทธ์การลงทุนยังเน้นไปที่กลุ่มหุ้นที่คาดว่าจะมีผลประกอบการงวด 2Q61 โดดเด่นคือ KTB MTC MEGA CPN ORI SC BEM CPALL ROBINS ADVANC IVL
ในสัปดาห์หน้าจะมีการรายงานตัวเลขสินค้าคงคลังน้ำมันดิบสหรัฐ(EIA) และตัวเลข GDP ไตรมาส 2 ของสหรัฐโดยตลาดคาดการณ์ไว้ที่ 4%
หุ้นแนะนำ AOT ADVANC CPN MTC DELTA